Bjørn Bjørnstad

Bjørn Fredrik Bjørnstad (1922–2013) var en norsk flyger under og etter andre verdenskrig.

Ved krigsbruddet var han gymnaselev på siste året. Han deltok sammen med faren i kampene ved Gausdal, der faren ble drept. Selv ble han tatt til fange, men rømte og kom seg til Little Norway i Toronto.Gudbrandsdølen Lillehammer Tilskuer 14. januar 1992 Her fikk han elementær flygeropplæring fra februar til august 1941. Hans første skvadron som operativ flyger, var britiske 129 Squadron, før han kom til norske 331 skvadron i oktober 1942. I mai 1944 ble han skvadronsjef i britiske 80 Squadron.Guhnfeldt, Cato: Spitfire Saga, bind V. Wings forlag, s. 240 ISBN 978-82-998071-4-2 Da krigen sluttet fløy han fergeflygninger for Ferry Command.

Etter krigen ble han ansatt i Det Norske Luftfartselskap (DNL), og deretter SAS, der han blant annet var én av tre flygere på åpningsturen til Tokyo i 1953. Han var dessuten lokalpolitiker i Lillehammer, der han var leder for Lillehammer Høyre.Gudbrandsdølen Lillehammer Tilskuer 14. januar 1992Guhnfeldt: Spitfire Saga, bind IV, s. 341-342. ISBN 9788299807135

For sin innsats under andre verdenskrig, ble Bjørnstad blant annet tildelt St. Olavsmedaljen med ekegren og Distinguished Flying Cross. Han ble kreditert 5½ nedskutte tyske fly, i tillegg til tre skadde, og var dermed flygeress.Guhnfeldt: Spitfire Saga, bind IV, s. 341-342. ISBN 9788299807135

 Utmerkelser 

Referanser

Kategori:Norske flyvere
Kategori:Norske flyveress
Kategori:Personer tilknyttet SAS Group
Kategori:St. Olavsmedaljen med ekegren
Kategori:Distinguished Flying Cross
Kategori:Høyre-politikere i Oppland
Kategori:Personer ved Little Norway